**Kelt:** Budapest, 2025.02.24.

**Az Óbudai Egyetem
61. Tudományos Diákköri Konferenciája 2025 tavaszi félévben**

Tisztelt Hallgatók!

A TDK, a tudományos diákköri mozgalom 70 éve működik Magyarországon. Lényege a tanár és a diák alkotó együttműködése, amely a tehetséggondozás sajátos formája a felsőoktatásban. Az Óbudai Egyetem elkötelezett az önként vállalt hallgatói tudományos tevékenység támogatásában. Próbálják ki magukat ebben az alkotó tevékenységben, melynek eredménye nemes versenyben jelenik meg a TDK konferenciákon. További sikeres munkát kíván:

az Óbudai Egyetem Tudományos Diákköri Tanácsa

**április 10. 12:00** A kari elektronikus TDK rendszerben (<https://tdk.nik.uni-obuda.hu/> ahol más kar esetében nik helyett a kar kódja szerepel) elkészített, véglegesített jelentkezési anyagot a konzulensnek engedélyeznie kell ezen határidőig.

április 11.A kari TDT elnök eljuttatja a tartalmi kivonatokat és a jelentkezési lapokat az egyetemi TDT elnökének elektronikusan.

április 11.A kari TDT elnök összeállítja a kari szekciók programját (az előadások 15 percesek, melyet 10 perces vita követhet) a szokásos formában, mely tartalmazza a szekciók elnevezését, a szekciók programját, valamint a rövid tartalmi kivonatokat, melyeket eljuttat az egyetemi TDT elnökének elektronikusan.

április 15.A kari TDT elnök eljuttatja a szekciók elnökeinek, tagjainak, hallgatói titkárainak neveit, adatait az egyetemi TDT elnökének elektronikusan.

**április 30 (szerda). 12:00** A TDK dolgozatokat kari TDK rendszerbe feltöltik a hallgatók, ahonnan a plágiumellenőrzés is megtörténik. A kari TDT elnök továbbítja a dolgozatokat a szekciók bíráló bizottságának.

május 5. 12:00Dolgozatonként minimum 2–2 bírálat begyűjtése az elektronikus rendszerben, jegyzőkönyvek és a lebonyolításhoz szükséges anyagok előkészítése.

**május 7.** Az Óbudai Egyetem 61. Tudományos Diákköri Konferenciája karonkénti szervezésben.

május 7.A kari TDT elnök eljuttatja a kari szekciók eredményeit és a dolgozatok bírálatait az ÓE ETDT elnökének, valamint rögzíti azokat a TDK portálban.

május 14. 17:00 Ünnepélyes eredményhirdetés: Budapest, Tavaszmező utca 14–18. F.17. terem.

Prof. Dr. Vámossy Zoltán

*ÓE ETDT elnök*